বেলীগোরে কেন্দ্র করিয়া প্রদক্ষিণরত বস্তুঔতারে তিনহান শ্রেণীত ভাগ করতারা: গ্রহ, বামন গ্রহ বারো ক্ষুদ্র সৌর জাগতিক বস্তু। গ্রহ বেলীগোরে কেন্দ্র করিয়া নির্দিষ্ট কক্ষপথে ঘূর্ণায়মান  বস্তু আহান, ক) যেহার নিজরে গোলকীয় আকারে পরিণত করার সাদে যথেষ্ট পরিমাণ ভর আসে বারো খ) তার কাদাহার নিকটতম প্রতিবেশে অবস্থিত সব ক্ষুদ্র বস্তুকে অপসারণ করেসে। এবাকা পেয়া হারপাসি তথ্যমতে মোট আটগো গ্রহ পেয়ার।